《临波亭饮席赠徐二》
宋代·刘敞

华星烂长天，明月被清池。良景岂易得，佳宾共在兹。

形骸久相岂，卮酒安足辞。高歌激风飙，宜笑散春晖。

中置浩长叹，民生信多为。非无逍遥乡，固在閒暇时。

及尔不快饮，岁月忽欲驰。世事纷悠悠，放言为吾师。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。